4 Tota le pele ga motlha wa ga Jesu, batho ba ne ba abetswe go dira tiro e e kgotsofatsang. Le fa Adame le Efa ba sa ka ba dira se ba neng ba se abetswe, batho ba bangwe ba ne ba dira fela jaaka Modimo a ne a ba laetse. (Gen. 1:28) Noa o ne a neilwe ditaelo tse di maleba tse di neng di tlhalosa kafa a neng a tshwanetse go aga araka ka gone go boloka matshelo ka nako ya Morwalela o mogolo. O ne a dira fela jaaka Jehofa a ne a mo laetse. Re fano gompieno ka gonne o ne a nna kelotlhoko go dira dilo fela jaaka a ne a laetswe!—Gen. 6:14-16, 22; 2 Pet. 2:5. 15 Bana ba ba godileng ba ka nna ba lemoga gore ba ka kgona go direla Jehofa botoka fa ba le kwa phuthegong e e dirisang puo e ba e tlhaloganyang sentle. Fa ba dira jalo, batsadi ga ba a tshwanelwa go akanya gore bana ba bone ga ba ba rate. Kristina a re: “Ke ne ke itse puo ya batsadi ba me go se kae, mme fa e dirisiwa kwa dipokanong, ke ne ke sa e tlhaloganye. Fa ke na le dingwaga di le 12, ke ne ka ya kwa kopanong ya puo e ke e ithutileng kwa sekolong. Leno e ne e le lekgetlho la ntlha ke tlhaloganya boammaaruri sentle. Gape dilo di ne tsa fetoga fa ke ne ke simolola go rapela ka puo eo. Ke ne ke kgona go bua le Jehofa go tswa pelong.” (Dit. 2:11, 41) Fa Kristina a gola, o ne a bua le batsadi ba gagwe ka kgang eno mme a swetsa ka gore a fudugele kwa phuthegong ya puo ya mo lefelong leo. A re: “Go ithuta ka Jehofa ka puo e ke neng ke e ithutile kwa sekolong go ne ga ntlhotlheletsa gore ke mo direle.” Nakonyana morago ga foo, Kristina o ne a nna mmulatsela wa ka metlha.